**РЕШЕНИЕ № ПВ – 33 – ПР/2015 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

 **Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Социален дом“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение:** УПИ II-525.276, кв.7, район Източен, гр. Пловдив

**Възложител:** **Мюсюлманско Сунитско Ханефитско Изповедание в Република България,**

**Характеристика на инвестиционното предложение:**

Инвестиционното предложение предвижда изграждането на социален дом на три нива, разположен в УПИ II-525.276, кв.7, район Източен, гр. Пловдив, със застроена площ 550 м и РЗП около 1250 м.

Предвидено е изграждането на следните помещения:

* Социална столова и кухня за 70 човека;
* Лекарски кабинет с манипулационна – амбулатория за индивидуална практика за специализирана медицинска помощ;
* Стоматологичен кабинет;
* Учебна зала за 30 човека;
* Зала за събрания и срещи – за около 200 души;
* Обществена баня – с 6 клетки.

Водоснабдяването на обекта ще се осъществи от водопроводната мрежа на населеното място, не е предвиден добив на подземни води за нуждите на дейността. Не се налага изграждане на нова пътна инфраструктура.

Битово-фекалните отпадъчни води ще се отвеждат в съществуващата канализация.

За нуждите на дейността ще се консумира ел. енергия от съществуващата разпределителна мрежа, за включване в мрежата ще се изградят необходимите съоръжения, с които ще се извърши присъединяването към съществуващия електропровод.

Инвестиционното предложение попада в обхвата на т.10, буква „б” от Приложение № 2 на Закона за опазване на околната среда (ДВ бр.91 /2002 год.) и чл.2, ал.1, т. 1 от Наредбата за ОС.

Имотът, предмет на инвестиционното предложение **не попада** в границите на защитени зони от мрежата „НАТУРА 2000” и в защитени територии, съгласно Закона за защитените територии. Най-близката защитена зона е BG000578 „Река Марица” за опазване на природни местообитания и дивата флора и фауна, приета от МС с Решение № 122/02.03.2007 г. (ДВ бр. 21/2007 г.). Предвид местоположението, характера и мащаба на инвестиционното предложение, преценка за вероятната степен на отрицателно въздействие е, че не се очаква значително отрицателно въздействие върху защитени зони.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Инвестиционното предложение предвижда изграждане на социален дом с устройствени показатели: височина 10м, плътност на застрояване до 60%, озеленена площ - 30%. Сградата включва заведение за обществено хранене, медицински кабинет с манипулационна, стоматологичен кабинет, учебна зала, обществена баня, зала за събрания. Предвидено е монолитно строителство със стоманобетонна конструкция.

* Инвестиционното предложение има за цел изграждане на обект с обществено предназначение – социален дом. При строителството не се предвижда да се използват съседни имоти и земи за строителни и складови дейности.
* Дискомфорт за околната среда е вероятен по време на строителните дейности, свързан предимно с повишени нива на шум и прах, който дискомфорт ще бъде локален временен в рамките на разглежданата площадка.
* По време на строителните дейности ще се генерират различни по вид и количество отпадъци. Организацията по събирането и извозването на отпадъците от различно естество по време на строителството и експлоатацията, ще се извършва, съобразно нормативните изисквания на *Закона за управление на отпадъците.*
* При нормално изпълнение и спазване на всички изисквания за експлоатация на обекта, рискът от инциденти ще е минимален.

 **II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* Реализацията на инвестиционното предложение ще бъде извън границите на защитени зони, съгласно чл. 5 от Закона за биологичното разнообразие и извън границите на защитени територии, съгласно Закона за защитените територии.
* С реализацията на инвестиционното предложение не се засяга и не се очаква влошаване състоянието на предмета на опазване на най-близката защитена зона BG000578 „Река Марица”.
* В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

 **III. Способността за асимилация на екосистемата в естествената околна среда**:

* Реализирането и експлоатацията на инвестиционното предложение не е свързана с генериране на емисии и отпадъци, от които да се очаква наднормено замърсяване на околната среда.
* Характерът и капацитетът на инвестиционното предложение не предполагат значително изменение в ключови характеристики на околната среда.

 **IV. Характеристика на потенциалните въздействия- териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на реализиране на инвестиционното предложение, е ограничен и локален в рамките на разглежданата площадка. Реализацията на инвестиционното предложение ще бъде извършена по класическите методи за подобен тип строителство. Предвид естеството на дейността предвидена в инвестиционното предложение, въздействията могат да се определят като локални, краткотрайни, временни и обратими.
* В резултат на осъществяване на дейността не се очаква замърсяване на подземните и повърхностни води в района, тъй като от дейността на обекта не се предвиждат технологични отпадъчни води, не се предвижда и заустване на отпадъчни води в повърхностен воден обект. Отпадъчните води от обекта ще се заустват в градската канализационна мрежа.
* Строителната площадка ще бъде ограничена по размер. Организацията и технологията на строителните работи при изграждането на социалния дом, ще бъде съобразена с теренните условия и връзката с останалите инфраструктурни обекти.
* Във връзка с поискано становище,определящо степента на значимост на въздействието и риска за човешкото здраве, с писмо изх. № 1798/17.03.2015 г. РЗИ-Пловдив е определила липсата на здравен риск при осъществяване на инвестиционното предложение.

 **V. Обществен интерес към предложението за строителство, дейности или технологии :**

Възложителят е уведомил за своето инвестиционно предложение кметовете на община Пловдив и Район „Източен”, както и засегнатото население чрез обява на информационното табло и публикация на общински сайт. Осигурен е обществен достъп до информацията по приложение № 2 по реда на чл. 6, ал. 9 от Наредбата за ОВОС. Към момента на издаване на настоящото решение не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 07.04.2015г.**

*Директор на РИОСВ - Пловдив*

 Съгласували: Изготвили:

 Д. Димитров, Директор Дирекция ПД В. Кацарова, ст. експерт ……….

 К. Обретенов, юрисконсулт…………........... Д. Величкова, ст. експерт ………